CELEX: 32011D0692
Language: hu
Date: 2011-10-14 00:00:00
Title: 2011/692/: A Bizottság határozata ( 2011. október 14. ) az Egyesült Királyságnak az emberkereskedelem megelőzéséről és az ellene folytatott küzdelemről, az áldozatok védelméről, valamint a 2002/629/IB tanácsi kerethatározat felváltásáról szóló 2011/36/EU európai parlamenti és tanácsi irányelv elfogadására irányuló kérelméről (az értesítés a C(2011) 7228. számú dokumentummal történt)

18.10.2011   
            
            
               HU
            
            
               Az Európai Unió Hivatalos Lapja
            
            
               L 271/49
            
         A BIZOTTSÁG HATÁROZATA
   (2011. október 14.)
   az Egyesült Királyságnak az emberkereskedelem megelőzéséről és az ellene folytatott küzdelemről, az áldozatok védelméről, valamint a 2002/629/IB tanácsi kerethatározat felváltásáról szóló 2011/36/EU európai parlamenti és tanácsi irányelv elfogadására irányuló kérelméről
   (az értesítés a C(2011) 7228. számú dokumentummal történt)
   (Csak az angol nyelvű szöveg hiteles)
   (2011/692/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 331. cikke (1) bekezdésére,
   mivel:
   
               (1)
            
            
               Az Európai Parlament és a Tanács 2011. április 5-én elfogadta az emberkereskedelem megelőzéséről és az ellene folytatott küzdelemről, az áldozatok védelméről, valamint a 2002/629/IB tanácsi kerethatározat felváltásáról szóló 2011/36/EU irányelvet (1).
            
         
               (2)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 1. és 2. cikkével összhangban az Egyesült Királyság nem vett részt ezen irányelv elfogadásában, így az rá nem kötelező és nem alkalmazandó.
            
         
               (3)
            
            
               A fenti jegyzőkönyv 4. cikkével összhangban az Egyesült Királyság 2011. július 14-i levelében bejelentette a Bizottságnak, hogy szándékában áll az irányelv elfogadása.
            
         ELFOGADTA EZT A HATÁROZATOT:
   1. cikk
   A 2011/36/EU irányelv alkalmazandó az Egyesült Királyságra.
   2. cikk
   A 2011/36/EU irányelv az Egyesült Királyság esetében az e határozatról szóló értesítés napjától alkalmazandó.
   3. cikk
   Ennek a határozatnak az Nagy Britannia és Észak-Írország Egyesült Királysága a címzettje.
   
      Kelt Brüsszelben, 2011. október 14-én.
      
         
            a Bizottság részéről
         
         Cecilia MALMSTRÖM
         
            a Bizottság tagja
         
      
   
   
      (1)  HL L 101., 2011.4.15., 1. o.